Държавен вестник, бр. 48, 2011 г., стр. 75

БРОЙ  48	
Д Ъ Р Ж А В Е Н  В Е С Т Н И К 	
СТР.  75  
Заличаването от избирателните списъци става преди отпечатването им автоматизирано, 
а след отпечатването им – с хоризонтална черта така, че заличеното име да се чете. 
В избирателните списъци се вписват и:
1. лицата, които са изтърпели наказание лишаване от свобода или не са вече под запрещение, 
след представяне на съответния документ в общината, района или кметството;
2. българските граждани, живеещи извън Република България, които са били заличени от избира­
телните списъци и са се завърнали в страната преди изборния ден – по тяхно искане за вписване от 
органите по чл. 40, ал. 1 от ИК до предаването на списъците на секционните избирателни комисии.
В избирателните списъци се дописват имената на гражданите, които имат право да гласуват 
в съответната секция, но са пропуснати.
Преди предаване на избирателните списъци на СИК, след последното име списъците се под­
писват от кмета на общината, съответно кмета на кметството или кметския наместник, и 
секретаря на общината. В градовете с районно деление списъците се подписват от кмета и от 
секретаря на района.
Графите за вписване на единния граждански номер и на вида и номера на документа за само­
личност в списъка се попълват от секционната избирателна комисия в изборния ден.
В допълнителната страница на избирателния списък секционната избирателна комисия вписва:
1. лицата, които са пропуснати в избирателния списък и не фигурират в списъка на лицата, 
които не могат да бъдат дописвани в изборния ден; 
2. българските граждани, живеещи извън Република България, които са били заличени от 
избирателните списъци и са се завърнали в страната след предаване на избирателните списъци на 
секционните избирателни комисии – по тяхно искане за вписване в изборния ден от секционните 
избирателни комисии, след представяне на документ за самоличност и на декларация по образец, 
че не са гласували и няма да гласуват на друго място;
3. лицата, заети в произвеждането на изборите като членове на секционна избирателна ко­
мисия или охрана на съответната секция (чл. 194 от ИК).
В допълнителната страница на избирателния списък не се вписват лицата, които фигурират 
в списъка по чл. 187, ал. 1, т. 7 от ИК.
При вписването секционната избирателна комисия попълва графа „Име“, като се вписва после­
дователно собственото, бащиното и фамилното име на избирателя по документа за самоличност, 
и графите „ЕГН“, „Документ за самоличност“ и „Адрес“.
Когато СИК установи разлика между данните в документа за самоличност и данните в из­
бирателния списък, данните от документа за самоличност се записват в графата „Забележки“ на 
избирателния списък. 
Когато избирателят е допуснат да гласува с придружител, името и единният граждански 
номер на придружителя се вписват в графа „Забележки“ на избирателния списък срещу името на 
избирателя. Данните на придружителя се вписват и в списъка за допълнително вписване на придру­
жителите, след което придружителят се подписва.
Когато избирателят е с увреждане, което не му позволява да се подпише, в полето за подпис 
член на секционната избирателна комисия отбелязва „гласувал“ и се подписва. Това обстоятелство 
се отбелязва в графата „Забележки“ и в протокола на секционната избирателна комисия. 
Списъкът от имена на избиратели, вписани от секционната избирателна комисия в допъл­
нителната страница на избирателния списък (след чертата), се подписва от председателя и от 
секретаря на СИК. 
Избирателният списък се отпечатва въз основа на Националния регистър на населението от 
Главна дирекция „Гражданска регистрация и административно обслужване“ в МРРБ.
ИЗБИРАТЕЛЕН СПИСЪК 
(ЗА ОБЯВЯВАНЕ)
за избиране на президент и вицепрезидент на републиката на 23 октомври 2011 г.
(по чл. 54, ал.  1 от Изборния кодекс)
Община …………………….….……................., административен район ……….................................………..………, 
населено място ……………….…….............................……., кметство ……………......…….…., секция № ……....……
Име
Адрес
Кмет/Кметски наместник:
Секретар на община/район:
Избирателният списък се обявява от органите по чл. 40, ал. 1 от ИК не по-късно от 40 дни 
преди изборния ден на видно място в района на съответната избирателна секция.
В графата „Име“ се вписват последователно собственото, бащиното и фамилното име на 
избирателя.